จยย.ชนกัน กระเด็นล้มคว่ำ ถูกพ่วงตามหลัง เหยียบหัวแบะดับสยอง
พ่วงเลี้ยวรถ ข้ามฝั่งเข้าซอย ถูก จยย.ตามหลังพุ่งชนหางพ่วง จยย.อีกคันขับตามมา เบรกไมอยู่ ชนซ้ำกระเด็นคว่ำกลางถนน ถูกพ่วงอีกคันวิ่งตามหลัง เหยียบหัวแบะดับสยองเมื่อเวลา 21.00 น.วันที่ 21 ก.พ.63 ร.ต.อ.หญิง ธิดารัตน์ สุขะ รอง สว.(สอบสวน) สภ.พระประแดง จ.สมุทรปราการ ได้รับแจ้งอุบัติเหตุรถชน และมีผู้เสียชีวิต จึงเดินทางไปตรวจสอบ พร้อมด้วยอาสาสมัครกู้ภัยมูลนิธิปอเต็กตึ๊งที่เกิดเหตุอยู่บริเวณถนนสุขสวัสดิ์ขาเข้า บริเวณจุดกลับรถปากซอยสุขสวัสดิ์ 43 พบรถบรรทุกพ่วง ยี่ห้อฮีโน่ สีขาว หมายเลขทะเบียน 61-2667 กทม. หางพ่วงเลขทะเบียน 61-2676 กทม. จอดอยู่บริเวณจุดกลับรถช่องทางขวา พบรถจักรยานยนต์ล้มอยู่ จำนวน 3 คัน ได้แก่ 1.ยี่ห้อยามาฮ่า Aerox 150 สีเขียวหมายเลขทะเบียน 9 กพ 6819 กทม. 2.ยี่ห้อฮอนด้าคลิก 125 ไอ สีน้ำเงิน หมายเลขทะเบียน 5กถ 9489 กทม. และ 3.ยี่ห้อฮอนด้า MSX สีแดง-ดำ หมายเลขทะเบียน อบล 679 กทม. มี นายชาติชาย คงนาม อายุ 25 ปี อยู่บ้านเลขที่ 86/4 ม.12 ต.บางพึ่ง อ.พระประแดง จ.สมุทรปราการ เป็นผู้ขับขี่นอนเสียชีวิตอยู่กลางถนน สภาพศพศีรษะแตก สมองกระจายเกลื่อนพื้น ใบหน้าฉีกขาด แขนขาหัก ส่วนผู้บาดเจ็บเจ้าหน้าที่นำส่งรักษาที่ รพ.ก่อนหน้านี้แล้วจากการสอบถาม นางจิรณัฐ กระจ่างเรื่องศรีอายุ 48 ปี อยู่บ้านเลขที่ 138/3 ม.11 ต.บางครุ อ.พระประแดง จ.สมุทรปราการ เล่าว่า ตนปิดบ้านเตรียมตัวเข้านอนตามปกติ ได้ยินเสียงรถชนกัน จึงเปิดหน้าต่างจากชั้น 2 ออกมาดู พบว่ามีอุบัติเหตุอยู่หน้าบ้าน จึงลงมาดูพบชาย-หญิง 2 คน ได้รับบาดเจ็บอยู่บริเวณริมถนน และมีผู้เสียชีวิตนอนอยู่กลางถนน 1 คน ตนจึงโทรแจ้งเจ้าหน้าที่มาตรวจสอบด้าน นายสมบูรณ์ สอนสุดคนขับรถพ่วง เล่าว่า ตนขับรถมารอเลี้ยว พอรถว่างตนก็เลี้ยวรถข้ามฝั่งเข้าซอย จนพ่วงตัวแม่ข้ามไปอีกฝั่ง จากนั้นได้มีรถจักรยานยนต์ขับตามหลังมา 3 คัน ซึ่งคันแรกชนเข้ากับช่วงล้อหน้าของหางพ่วง และคันหลังที่วิ่งตามมาเบรกไม่อยู่ชนเข้ากับรถจักรยานยนต์คันแรก กระเด็นไปกลางถนน และถูกรถพ่วงอีกคันที่วิ่งตามหลังมาทับจนเสียชีวิตดังกล่าวเบื้องต้นเจ้าหน้าที่ตำรวจ จะให้กู้ภัยนำร่างผู้ตายส่งชันสูตรที่โรงพยาบาล และจะทำการตรวจสอบกล้องวงจรปิด เพื่อหาสาเหตุที่แท้จริงต่อไป
พ่วงเลี้ยวรถ ข้ามฝั่งเข้าซอย ถูก จยย.ตามหลังพุ่งชนหางพ่วง จยย.อีกคันขับตามมา เบรกไมอยู่ ชนซ้ำกระเด็นคว่ำกลางถนน ถูกพ่วงอีกคันวิ่งตามหลัง เหยียบหัวแบะดับสยอง 
รถชนกัน,จักรยานยนต์,จยย.ชนกัน,รถพ่วงเหยียบ,อุบัติเหตุ,ข่าวทั่วไป